[bookmark: _GoBack]Metodický list - Hádaj, kto som? 
Cieľ, zameranie aktivity: 
· Poznať zeleninu / ovocie a ich význam pre človeka.
· Vedieť rozlíšiť hlúbovú, koreňovú, listovú, plodovú, kvetovú, strukovinovú a cibuľovú zeleninu.
· Vedieť zaradiť ovocie medzi kôstkovice, bobule a malvice.
· Vedieť určiť, ktorá zelenina a ovocie dozrieva na jar, v lete a na jeseň.

Vyučovací predmet: 
· Vecné učenie, vlastiveda, prírodopis, výtvarná výchova, pracovné vyučovanie.

Pomôcky: 
· Obrázky zeleniny, ovocia 
· Štipce na prádlo

Príprava: 
· Pred začatím hry si spolu so žiakmi zopakujeme učivo o ovocí a zelenine. Žiakom ukazujeme obrázky jednotlivých druhov zeleniny a ovocia a následne sa ich pýtame o akú zeleninu/ovocie ide, kam ho zaraďujeme, akej je farby, čo sa z neho konzumeje, kedy dozrieva a pod. Snažíme sa klásť otázky tak, aby ich potom žiaci vedeli použiť v hre.
· Jednotlivé obrázky ovocia a zeleniny si môžu žiaci vyrobiť vopred  na pracovnom vyučovaní, alebo vymaľovať na výtvarnej výchove.

Realizácia:
· Hrá sa vo dvojiciach, jeden z dvojice má na chrbáte pripnutý obrázok ovocia alebo zeleniny, tak, aby nevidel obrázok zeleniny/ovocia, ktoré predstavuje. Pýta sa spoluhráča, kto je. (Po uhádnutí sa hráči vymenia.)
· Na otázky je možné odpovedať iba „áno“ alebo „nie“.
· Pýta sa napríklad nasledovnými  otázkami:
· Som zelenina?
· Som ovocie?
· Dozrievam na jar?
· Patrím medzi jesenné ovocie?
· Som zelenej farby? 
· Pestujú ma pre koreň?
· Som listová zelenina?
· Patrím medzi kôstkovice?
· Som jablko?
· atď.

Zhrnutie: žiaci si hravou formou  upevnia získané vedomosti o ovocí a zelenine. Naučia sa pracovať vo dvojiciach a zároveň si rozvíjajú  komunikačné schopnosti.



